|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 25.07.2024** |  |  |
|  |  |  |

**Ξεκινούν οι αιτήσεις για τις 30 Σχολές Ανώτερης Επαγγελματικής Κατάρτισης της ΔΥΠΑ με 41 ειδικότητες υψηλής ζήτησης και αμειβόμενη πρακτική άσκηση**

Αύριο, Παρασκευή 26 Ιουλίου και ώρα 11:00, ξεκινά η ηλεκτρονική υποβολή αιτήσεων για την εισαγωγή στις 30 Σχολές Ανώτερης Επαγγελματικής Κατάρτισης (ΣΑΕΚ) της Δημόσιας Υπηρεσίας Απασχόλησης (ΔΥΠΑ), για το έτος 2024-2025, σε 41 ειδικότητες με υψηλή ζήτηση στην αγορά εργασίας.

Δικαίωμα αίτησης έχουν όσοι είναι κάτοχοι Απολυτηρίου Λυκείου (Γενικού ή Επαγγελματικού), όλων των ηλικιών. Η υποβολή των αιτήσεων γίνεται αποκλειστικά μέσω gov.gr με τους κωδικούς TAXIS στη διεύθυνση:

<https://www.gov.gr/ipiresies/ekpaideuse/eggraphe-se-skholeio/eggraphe-se-saek-tis-dypa>

Συγκεκριμένα, η διαδρομή είναι: gov.gr → Εκπαίδευση → Εγγραφή σε σχολείο → Εγγραφή σε ΣΑΕΚ της ΔΥΠΑ

Τα απαραίτητα δικαιολογητικά περιλαμβάνουν τον τίτλο σπουδών και το δελτίο αστυνομικής ταυτότητας, ενώ όλα τα δικαιολογητικά επισυνάπτονται (upload) στην αίτηση σε μορφή PDF. Κάθε υποψήφιος έχει δικαίωμα να επιλέξει συνολικά έως τρεις ειδικότητες κατάρτισης με σειρά προτίμησης (1η, 2η, 3η) σε έως δύο ΣΑΕΚ της ΔΥΠΑ.

Οι 30 ΣΑΕΚ της ΔΥΠΑ παρέχουν ποιοτική αρχική επαγγελματική κατάρτιση που ανταποκρίνεται στις ανάγκες της οικονομίας και εξασφαλίζουν στους καταρτιζόμενους τα ανάλογα προσόντα μέσω της παροχής επιστημονικών, τεχνικών, επαγγελματικών και πρακτικών γνώσεων, δίνοντάς τους τη δυνατότητα να αναπτύξουν ικανότητες και δεξιότητες για την ένταξή τους στην αγορά εργασίας.

Η φοίτηση είναι διάρκειας πέντε συνολικά εξαμήνων, επιμερισμένη σε τέσσερα εξάμηνα (2 χρόνια) θεωρητικής και εργαστηριακής κατάρτισης, συνολικής διάρκειας έως 1.200 διδακτικές ώρες ειδικότητας, και σε ένα εξάμηνο αμειβόμενης Πρακτικής Άσκησης, συνολικής διάρκειας 960 ωρών.

Οι ΣΑΕΚ της ΔΥΠΑ εξασφαλίζουν στους αποφοίτους (μετά από εξετάσεις πιστοποίησης αρχικής επαγγελματικής κατάρτισης) Δίπλωμα Επαγγελματικής Ειδικότητας Επιπέδου 5.

Οι ειδικότητες του έτους κατάρτισης 2024-2025 είναι οι εξής:

1. Βοηθός εργοθεραπείας
2. Βοηθός ιατρικών εργαστήριων
3. Βοηθός νοσηλευτικής γενικής νοσηλείας
4. Βοηθός νοσηλευτικής τραυματολογίας
5. Βοηθός παιδαγωγών πρώιμης παιδικής ηλικίας
6. Βοηθός ραδιολογίας και ακτινολογίας
7. Βοηθός φαρμακείου
8. Βοηθός φυσικοθεραπευτή
9. Γραμματέας ανωτέρων και ανωτάτων στελεχών
10. Γραφιστική εντύπου και ηλεκτρονικών μέσων
11. Διασώστης - πλήρωμα ασθενοφόρου
12. Ειδικός αισθητικής & τέχνης του μακιγιάζ
13. Ειδικός θρησκευτικού τουρισμού και προσκυνηματικών περιηγήσεων
14. Εσωτερική αρχιτεκτονική διακόσμηση και σχεδιασμός αντικειμένων
15. Μουσική τεχνολογία
16. Στέλεχος ασφάλειας προσώπων και υποδομών
17. Στέλεχος διατροφής και διαιτολόγια
18. Στέλεχος διοίκησης και οικονομίας
19. Στέλεχος διοίκησης και οικονομίας στον τομέα της ναυτιλίας
20. Στέλεχος διοίκησης και οικονομίας στον τομέα του τουρισμού
21. Στέλεχος εμπορίας, διαφήμισης και προώθησης προϊόντων (marketing)
22. Στέλεχος μηχανογραφημένου λογιστηρίου - φοροτεχνικού γραφείου
23. Στέλεχος μονάδων φιλοξενίας
24. Στέλεχος υπηρεσιών εφοδιαστικής αλυσίδας (logistics)
25. Τέχνης φωτογραφίας
26. Τεχνικός αισθητικός ποδολογίας - καλλωπισμού νυχιών και ονυχοπλαστικής
27. Τεχνικός αρτοποιίας- ζαχαροπλαστικής
28. Τεχνικός αυτοματισμών
29. Τεχνικός δικτυών και τηλεπικοινωνίων
30. Τεχνικός εγκαταστάσεων ψύξης αερισμού και κλιματισμού
31. Τεχνικός εσωτερικών ηλεκτρικών εγκαταστάσεων
32. Τεχνικός εφαρμογών πληροφορικής (πολυμέσα/web designer-developer/video games)
33. Τεχνικός κομμωτικής τέχνης
34. Τεχνικός λογισμικού Η/Υ
35. Τεχνικός μαγειρικής τέχνης - αρχιμάγειρας (chef)
36. Τεχνικός μηχανικός θερμικών εγκαταστάσεων και μηχανικός τεχνολογίας πετρελαίου και φυσικού αερίου
37. Τεχνικός μηχανοτρονικής οχημάτων
38. Τεχνικός τεχνολογίας ενδύματος και υποδήματος - σχεδιαστής μόδας
39. Τεχνικός υπολογιστικών συστημάτων
40. Τεχνικός φαρμάκων, καλλυντικών και παρεμφερών προϊόντων
41. Φύλακας μουσείων και αρχαιολογικών χώρων

Για περισσότερες πληροφορίες σχετικά με τις ΣΑΕΚ της ΔΥΠΑ, επισκεφτείτε τη διεύθυνση: <https://schools.dypa.gov.gr/>